Ákvarðanir um beitingu stjórntækja Seðlabanka Íslands í peningamálum eru teknar af peningastefnunefnd bankans . Stjórntæki bankans teljast í þessu sambandi vera vextir bankans , viðskipti við lánastofnanir önnur en þrautavaralán , ákvarðanir um bindiskyldu og viðskipti á gjaldeyrismarkaði sem hafa það markmið að hafa áhrif á gengi krónunnar . Frá upphafi árs 2020 sitja í peningastefnunefnd Ásgeir Jónsson , formaður , Rannveig Sigurðardóttir , Gunnar Jakobsson ( hefur störf 1. mars 2020 ) , Katrín Ólafsdóttir og Gylfi Zoëga . Vaxtaákvarðanir , yfirlýsingar og fundargerðir Peningastefnunefnd skal funda a.m.k. sex sinnum á ári og birta fundargerðir sínar opinberlega og gera grein fyrir ákvörðunum sínum og forsendum þeirra . Ákvarðanir í peningamálum eru birtar í yfirlýsingu peningastefnunefndar sem gefin er út fyrir opnun markaða þann dag sem vaxtaákvörðun er kynnt . Peningastefnunefnd birtir fundargerðir sínar tveimur vikum eftir að vaxtaákvörðun er tilkynnt , en þar kemur fram mat nefndarinnar á stöðu og horfum í efnahags - og peningamálum og rökstuðningur nefndarmanna fyrir atkvæðum sínum . Nánar má lesa um starfshætti peningastefnunefndar sem eru staðfestir af bankaráði Seðlabanka Íslands .